GORAN GAŠPARAC

VIJEĆNIK

SDP Poreč

**Pitanje 1**

**PISMO MJEŠTANA NASELJA KUKCI I CANCINI:**

**Neadekvatna komunalna opremljenost i održavanje komunalnih objekata**

Pitanje upućujem gradonačelniku Lorisu Peršuriću

Grupa građana naselja Kukci i Cancini nezadovoljni razinom komunalne opremljenosti i održavanja komunalnih objekata u njihovim naseljima zamolili su me da Vam proslijedim njihovo pismo u obliku vijećničkog pitnja.

Naime, naselja Kukci i Cancini spadaju u **I ZONU komunalne opremljenosti**, plaćaju komunalni doprinos i komunalnu naknadu množenu sa najvišim koeficijentom naplate (kao da žive u samom gradu Poreču), a koriste standard komunalnog uređenja III zone.

Pismo mještana prilažem u prilogu i molim pismeni odgovor.

**PISMO MJEŠTANA NASELJA KUKCI I CANCINI:**

**Poštovani gosp. Gašparac**

Već nekoliko godina mještani naselja Kukci i Cancini upozoravaju Mjesni odbor Nove Vasi, komunalno poduzeće Usluga kao i nadležni gradski komunalni odjel, na neadekvatno održavanje komunalnih objekata kao i na neadekvatnu opremljenost komunalnim objektima navedenih naselja.

Naime, kao što je poznato iz Odluka o komunalnom doprinosu i Odluka o komunalnoj naknadi , naselja Kukci i Cancini spadaju u **I ZONU komunalne opremljenosti** i to već od 2009 godine. Od tada pa do danas Grad Poreč uredno naplaćuje komunalni doprinos i komunalnu naknadu množenu sa najvišim koeficijentom naplate. Radi lakšeg praćenja teksta , pojednostavljeno rečeno,

**održavanje i opremljenost komunalnim objekti bi biti trebali bi biti jednaki u naseljima Kukci i Cancini kao i u Poreču.**

**DA LI JE TOME TAKO ? DA LI MJEŠTANI NASELJA KUKCI I CANCINI IMAJU ISTU KOMUNALNU INFRASTRUKTURU I ISTO ODRŽAVANJE KAO I GRAD POREČ, OBZIROM DA PLAĆAJU ISTE NAKNADE?**

Ovdje u prvom redu mislimo na:

* Asfaltirani kolnik
* Nogostup
* Zelene površine
* Oborinsku kanalizaciju
* Javnu rasvjetu

kao obveze po uplaćenom komunalnom doprinosu te

* Odvodnju oborinskih voda
* Čišćenje javnih površina
* Održavanje javnih površina
* Održavanje nerazvrstanih cesta
* Održavanje javne rasvjete

kao obveze po uplaćenoj komunalnoj naknadi.

Vrlo je jednostavno konstatirati , samo letimičnim pregledom stanja na terenu (u naseljima Kukci i Cancini) da u naseljima:

* **Nema oborinske odvodnje**
* **Nema niti jednom metra nogostupa**
* **Nema niti jedne uređene parkovne ( zelene) površine ,odnosno niti jednog posađenog grma, stabla ili cvijeta.**

Jednako tako **nema jedinstvene regulacije prometa u naseljima** tako da se po svim ulicama (nerazvrstanim cestama) vozi u svim smjerovima a djeca, vozila i pješaci koriste iste (kolne) površine dok se dio prometnica nalazi na privatnom zemljištu.

Osim navedenog **čišćenje ulica je nedostatno** , mještani sami metu ulice ispred svojih kuća, **dezinsekcija je ispod svakog nivoa**, za razliku od Poreča u Kukcima i Cancinima sve vrvi od komaraca.

**MOŽEMO SA PUNIM PRAVOM UTVRDITI DA PLAĆAMO JEDNAKO KAO GRAĐANI GRADA POREČA A IMAMO I KORISTIMO PUNO MANJE**

**Stiče se dojam da se veći dio uplaćenih sredstva mještana Kukci i Cancini koriste za potrebe komunalnog opremanja i održavanja grada Poreča.**

Slijedom prethodno navedenog tražimo da se već u proračunu grada Poreča za 2018 g osiguraju sredstva za:

* Projekt regulacije prometa i otkup zemljišta na kojem se nalaze prometnice
* Izgradnju najmanje 500 m' nogostupa
* Projekt oborinske odvodnje
* Izgradnju barem jednog parka s hortikulturnim uređenjem
* Redovito, svakodnevno čišćenje ulica
* Učinkovitu zaštitu od komaraca.

Smatramo da su prethodni zahtjevi minimalni u odnosu na potrebe a i prava koja proizlaze iz Odluka o komunalnom doprinosu i komunalnoj naknadi još od 2009 godine.

Mi želimo ostati u **I ZONI** komunalne opremljenosti i komunalnog održavanja, želimo plaćati najviši obračunski koeficijent ali jednako tako želimo i adekvatna ulaganja u naša naselja.

**MJEŠTANI NASELJA KUKCI I CANCINI**